A caldera de Rotorua (en anglés Rotorua Caldera) ye un d'os quantos grans vulcans que se troban en o campo vulcanico de Taupo en a Isla d'o Norte en Nueva Zelanda. A suya mayor erupción estió fa 240.000 anyos.  Por ixas envueltas se depositó a ignimbrita de Mamaku, cubrindo una superficie d'ato u baixo 4.000 km quadraus. Dimpués d'a erupción, a cambra de magma baixo o vulcán s'espaldó. A depresión cercular que deixó ye l'actual caldera, con un diametro de 22 km y ocupada por o laco Rotorua. A isla de Mokoia, amán d'o centro d'o lago, ye un domo de riolita. Bi ha atros domos como Hinemoa Point, Ngongotaha, Pohaturoa y Pukeroa. A erupción de magma mas recient ocurrió fa menos de 25.000 anyos, creyando beluns d'os chicotz domos de lava. Bi ha tamién una gran actividat cheotermal.